Vyf vas oor miljoene se beweerde Covid-19-bedrog | Maroela Media
Vyf verdagtes, twee vroue en drie mans, tussen 25 en 68 jaar oud, is Saterdagoggend vroeg in hegtenis geneem deur die Gautengse direktoraat vir prioriteitsmisdaadondersoeke (die Valke).
Dit volg ná 'n intensiewe ondersoek oor 'n saak wat by Brooklyn-polisiestasie in Pretoria aanhangig gemaak is en met die Werkloosheidsversekeringsfonds (WVF) se Ters-voordeel verband hou, het kol. Katlego Mogale, woordvoerder van die Valke, gesê.
Die ondersoek het beamptes na verskeie huise in Soshanguve, Atteridgeville en Mamelodi in Pretoria gelei. Vyf voertuie, insluitend 'n Range Rover Evoque, is tydens die inhegtenisnemings gekonfiskeer, insluitend ander items wat vermoedelik "gekoop is met geld wat nie aan die verdagtes behoort het nie", het Mogale bygevoeg.
Die verdagtes sal na verwagting Maandag in die Pretoriase handelsmisdaadhof verskyn op aanklag van bedrog, diefstal en geldwassery. "Hul name mag nog nie bekend gemaak word nie. Die saak hou verband met R5,7 miljoen se WVF-fondse wat vir 1 400 werkers bedoel is wat deur die afsonderingsperiode geraak is. Die geld is na bewering op 'n bedrieglike wyse in die bankrekening van 'n werker inbetaal."
Die geld is daarna binne vyf dae na vriende en sakevennote van die ontvanger versprei.
Die Batebeslagleggingseenheid en die WVF het die saak ondersoek en 28 bankrekeninge is intussen gevries in verband met die bedrieglike transaksie.
Lt.genl. Godfrey Lebeya, nasionale hoof van die Valke, het die beamptes geloof vir die inhegtenisnemings.
Goeie werk Valke
Intussen moet die werkers vir wie die geld bedoel was, sukkel om aan die lewe te bly. Ek verstaan nie hoe dit gebeur het nie. ek moet my bewyse dat die geld aan die wernemers uitbetaal word, instuur na die WVF! Miskien moet ondersoek by WVF self ook gedoen word. As ons nie die gelde ontvang het nie, sou ons sukkel om te oorleef as besigheid!
"Hello Africa! Tell me how you're doin'. Hello Motherland! Tell me how you're doin'. "
Nee dit gaan lekker Dr Alban, nie veel het verander nie…
Our peoples help hulle self van our peoples!
Ek wil graag weet hoe slaap daardie mense – 'n blinknuwe Range Rover staan in die garage, maar as gevolg daarvan moes 1400 mense honger gaan slaap!